Magnetski tok je fizikalna veličina određena skalarnim umnoškom magnetske indukcije *B* i plohe ploštine *S* kroz koju taj tok prolazi.
Vektori magnetskog toka su uvijek okomiti (normalni) na plohu.
Prikaz magnetskog toka unutar električne zavojnice.
Magnetski tok u homogenom magnetskom polju.
**Magnetski tok** ili **magnetski fluks** (oznaka *Φ*) je fizikalna veličina određena skalarnim umnoškom magnetske indukcije *B* i plohe ploštine (površine) *S* kroz koju taj tok prolazi:

{\displaystyle \Phi \_{B}=\iint \limits \_{S}\mathbf {B} \cdot d\mathbf {S} }
to jest za homogeno magnetsko polje i ravninski geometrijski lik ploštine *S*:

{\displaystyle \Phi \_{B}=\mathbf {B} \cdot \mathbf {S} =B\cdot S\cdot \cos \theta }
Pojednostavljeno gledano, magnetski tok kroz neku ploštinu razmjeran je broju silnica koje prolaze kroz tu ploštinu. Mjerna je jedinica magnetskoga toka veber (Wb = T∙m² = V∙s).  Magnetski tok kroz zatvorenu površinu je uvijek jednak nuli, zbog činjenice da ne postoje magnetski monopoli.

Objašnjenje
-----------

Magnetski tok kroz površinu *S* koja je koja se nalazi pod kutem {\displaystyle \theta } u odnosu na homogeno magnetsko polje jednak je umnošku iznosa magnetske indukcije *B*, površine *S* i kosinusu kuta {\displaystyle \alpha }: 

{\displaystyle \Phi \_{B}=B\cdot S\cos \theta \ }
Ako je {\displaystyle \ \mathbf {B} } vektor magnetskog polja, a {\displaystyle \ \mathbf {S} } vektor okomit na površinu, jednak površini po veličini, tada je magnetski tok jednak njihovom skalarnom umnošku

{\displaystyle \Phi \_{B}=\mathbf {B} \cdot \mathbf {S} \ }
Kod nehomogenog magnetskog polja, element magnetskog toka je jednak skalarnom umnošku magnetskog polja i elementa površine:

{\displaystyle \mathrm {d} \Phi \_{B}=\mathbf {B} \cdot \mathrm {d} \mathbf {S} \ }
Iz čega slijedi da je u općenitom slučaju magnetski tok kroz neku površinu jednak:

{\displaystyle \Phi \_{B}=\iint \limits \_{S}\mathbf {B} \cdot d\mathbf {S} }

Magnetski tok i gustoća magnetskog toka
---------------------------------------

Skup magnetskih silnica koji prolazi kroz neku površinu *S* zove se **magnetski tok** ili **magnetski fluks** *Φ*. No kroz neke dijelove površine *S* može prolaziti više, a kroz neke dijelove manje magnetskih silnica. Prema tome gustoća magnetskih silnica, odnosno magnetskog toka, bit će na različitim mjestima različita. Gustoća magnetskog toka označuje se slovom *B* i zove se magnetska indukcija. Ako kroz neku površinu *S* prolazi magnetski tok *ΦB*, onda je gustoća magnetskog toka *B* jednaka:

{\displaystyle \mathbf {B} ={\Phi \_{B} \over \mathbf {S} }}
Gustoća magnetskog toka ili magnetska indukcija je broj magnetskih silnica koji prolazi kroz jedinicu površine. U homogenom polju je gustoća toka *B* u svakoj točki površine *S* jednaka. Iz gornjeg izraza slijedi da je magnetski tok:

{\displaystyle \Phi \_{B}=\mathbf {B} \cdot \mathbf {S} \ }
Mjerna jedinica za magnetski tok *ΦB* je 1 veber, kraće 1 Wb (u počast njemačkog fizičara Wilhelma Webera), a mjerna jedinica za gustoću magnetskog toka *B*, odnosno magnetsku indukciju, je 1 tesla, kraće 1 T (u počast našem fizičaru Nikoli Tesli). Veza između ovih mjernih jedinica je:

{\displaystyle \mathbf {T} ={\mathbf {Wb} \over \mathbf {m^{2}} }}
odnosno:

{\displaystyle \mathbf {Wb} =\mathbf {T} \cdot \mathbf {m^{2}} \ }

Izvori
------

1. ↑   **magnetski tok**,  "Hrvatska enciklopedija", Leksikografski zavod Miroslav Krleža, www.enciklopedija.hr, 2017.
2. ↑   Velimir Kruz: "Tehnička fizika za tehničke škole", "Školska knjiga" Zagreb, 1969.

Poveznice
---------

* Električni tok
* Elektromagnetska indukcija
* Magnetska indukcija